**Kontakt pre média:**

Juraj Redeky

TAKTIQ COMMUNICATIONS s.r.o.

+421 911 478 280 / juraj.redeky@taktiq.com

***Logitech uvádza MX Master 4, inováciu svojej ikonickej myši***

*Prvá haptická myš radu MX Master, ktorá vďaka hmatovej spätnej väzbe mení aj produktivitu*

* Jediná myš Logitech s prispôsobiteľnou hmatovou odozvou pre profesionálov, ktorí potrebujú perfektné ovládanie a maximálnu efektivitu.
* Uľahčenie práce pomocou menu Actions Ring aplikácie Logi Options+, ktoré môže znížiť počet opakovaných pohybov myšou až o 63%.\*
* 2× silnejšie bezdrôtové pripojenie vďaka výkonnému čipu a optimalizovanému umiestneniu antény.
* Firemný variant MX Master 4 for Business s rozšírenými funkciami pre ľahké nasadenie a vzdialené monitorovanie pomocou aplikácie Logitech Sync.

**Bratislava, 30. september 2025 –** Spoločnosť Logitech dnes predstavila myš [MX Master 4](https://logi.link/fp8pym), najnovší prírastok radu MX Master, ktorá má podporovať kreatívnych profesionálov, vývojárov a firemných zamestnancov. Návyková haptická spätná väzba, pokročilý softvér a vylepšená konektivita nastavujú nový štandard ovládania, presnosti a produktivity aj pre tie najnáročnejšie operácie.

Tolya Polyanker, generálny riaditeľ divízie MX Business spoločnosti Logitech, povedal: „Pri hektickom tempe dnešného náročného sveta potrebujú vyspelí používatelia nástroje, ktoré im pomôžu zvládať viac práce za kratší čas. Myš MX Master 4 sme navrhli tak, aby vďaka haptickej odozve a okamžitému prístupu umožnila lepšie sústredenie a vyššiu produktivitu.“

**Intuitívne interakcie: Haptická odozva**

Myš MX Master 4 mení spôsob ovládania vďaka nastaviteľnej haptickej odozve v podobe jemných vibrácií pri rôznych akciách alebo stavoch. Táto hmatová odozva je neoceniteľná napríklad pri strihu videa, tvorbe projektov alebo analýze dát.

**Actions Ring**

Actions Ring je užívateľsky prispôsobiteľné prekryvné kruhové menu, podporované aplikáciou Logi Options+, ktoré je možné vyvolať na pozícii kurzora kdekoľvek na obrazovke. Ponúka ikonky pre rýchle spúšťanie často používaných nástrojov alebo nastavovanie funkcií v jednotlivých aplikáciách. Priradením príkazov vo Photoshope, automatizáciou funkcií v Exceli a pod. môžu profesionáli ušetriť až 33 % svojho času a znížiť počet opakovaných pohybov myši až o 63%.

Myš MX Master 4 je navrhnutá s ohľadom na nerušenú prácu a má výkonný čip a optimalizovanú anténu zaisťujúcu dvakrát silu signálu oproti predchádzajúcim modelom. Nový USB-C bezdrôtový adaptér umožňuje rýchle a spoľahlivé párovanie s notebookmi, stolovými počítačmi a tabletmi, aby sa používatelia nemuseli ničím rozptyľovať.

Vďaka vylepšeným materiálom, ktoré sú odolnejšie voči znečisteniu, a ľahkej údržbe si myš MX Master 4 zachováva dlhodobú funkčnosť aj pri každodennej náročnej záťaže.

**Stvorená pre firmy**

Myš MX Master 4 for Business uľahčuje život firemným pracovníkom aj IT teamom. Možno ju ľahko nasadiť v celej firme a keď sú zamestnanci prihlásený do systému Logi Tune, môžu špecialisti z IT oddelenia sledovať stav myší na diaľku prostredníctvom platformy Logitech Sync bez toho, aby museli osobne navštevovať jednotlivé pracoviská. Pripojenie cez Logi Bolt zabezpečuje spoľahlivé fungovanie aj v kanceláriách zaplnených mnohými bezdrôtovými zariadeniami, takže sa ľudia môžu plne sústrediť a urobiť viac práce bez riešenia otravných technických problémov.

**Dôraz na udržateľnosť**

Myš MX Master 4 je navrhnutá aj s ohľadom na zníženie dopadu na životné prostredie. Obsahuje starostlivo vybrané materiály, napríklad minimálne 48% certifikovaného recyklovaného plastu, hliníkové rolovacie koliesko s nízkou uhlíkovou stopou a batérie zo 100 % recyklovaného kobaltu, aby sa minimalizovala spotreba zdrojov a emisie uhlíka. Papierové obaly pochádzajú z materiálov s certifikátom FSC, plastové diely nie sú nafarbené a konštrukcia je ľahko rozoberateľná, čo uľahčuje recykláciu.

**Technické parametre:**

* **Rolovacie koliesko MagSpeed :** Umožňuje listovať v dokumentoch rýchlosťou až 1 000 riadkov za sekundu pre pohotové vyhľadávanie a rolovanie na požadované miesto.
* **Senzor s rozlíšením 8 000 DPI:** Zabezpečuje hladké a presné trasovanie polohy prakticky na akomkoľvek povrchu, vrátane skla.
* **Tiché klikanie :** Poskytuje uspokojivý hmatový vnem pri o 90% nižšej hlučnosti (v porovnaní s modelom MX Master 3), čo je ideálne pre prostredia tzv. open-space pracovísk alebo zdieľaných kancelárií.
* **Rýchle nabíjanie cez USB-C:** Jednominútové nabíjanie vystačí až na 3 hodiny práce, zatiaľ čo po plnom nabití vydrží myš v prevádzke až 70 dní, aby ste mohli nepretržite pracovať (nabíjací kábel nie je súčasťou balenia).
* **Spárovanie s niekoľkými zariadeniami:** Myš je možné prepínať bez prerušenia práce medzi až troma zariadeniami – notebook, stolný počítač alebo tablet. Používatelia, ktorí pracujú s kompatibilnými OS, môžu prepínať pomocou tlačidiel Actions Ring alebo Easy-Switch a dokonca prenášať súbory medzi zariadeniami.

**Ceny a dostupnosť**

Myš **MX Master 4** bude na Slovensku dostupná u vybraných predajcov (Alza, Nay a Westech) v čiernej alebo tmavej grafitovej farbe. Variant [**MX Master 4 for Mac**](https://logi.link/6jsni5) bude k dispozícii v bielo-striebornej a sýtej čiernej farbe. Cena bola stanovená na 129.99€, pričom súčasťou každého nákupu je aj mesačné bezplatné členstvo v službe Adobe Creative Cloud s aplikáciami, ako Photoshop, Lightroom alebo Premiere Pro. Viac informácií nájdete na [www.logitech.com](http://www.logitech.com) alebo sa informujte u svojho miestneho predajcu.**M**[**X Master 4 for Business**](https://www.logitech.com/products/mice/mx-master-4-business.html) bude k dispozícii v grafitovej farbe na [logitech.com](https://www.logitech.com/products/mice/mx-master-4-business.html) alebo u autorizovaných predajcov za 129.99€.

**O spoločnosti Logitech**

Spoločnosť Logitech pomáha všetkým ľuďom realizovať ich túžby ponukou technológií, ktoré umožňujú každému tvoriť, byť úspešnejším a užívať si viac život. Navrhuje a tvorí produkty, ktoré spájajú ľudí prostredníctvom počítačov, hier, videa, hudby alebo streamovania a tvorby obsahu. Medzi značky spoločnosti Logitech patri [Logitech](https://www.logitech.com/cs-cz), [Logitech G](https://www.logitechg.com/cs-cz), [Astro Gaming](https://www.astrogaming.com/), [Streamlabs](https://streamlabs.com/), [Ultimate Ears](https://www.ultimateears.com/en-us), [Jaybird](https://jaybirdsport.com/en-roeu) a [Blue Microphones](https://www.bluedesigns.com/). Spoločnosť Logitech International bola založená v roku 1981 a je registrovaná vo Švajčiarsku; jej akcie sa obchodujú na švajčiarskej burze SIX Swiss Exchange (LOGN) a na americkej burze Nasdaq Global Select Market (LOGI). Ďalšie informácie o spoločnosti Logitech nájdete na stránke [www.logitech.com](http://www.logitech.com), [firemnom blogu](http://blog.logitech.com/), [Facebooku](https://www.facebook.com/logitechczsk) alebo na Twitteri s hashtagom [@Logitech](https://twitter.com/Logitech).

*Logitech a ďalšie značky Logitech sú ochranné známky alebo registrované ochranné známky spoločnosti Logitech Europe S.A. a/alebo jej pobočiek v Spojených štátoch a ďalších krajinách. Všetky ostatné ochranné známky môžu byť majetkom príslušných vlastníkov. Ďalšie informácie o spoločnosti Logitech a jej produktoch nájdete na webovej lokalite spoločnosti* [*www.logitech.com*](http://www.logitech.com)*.*

*\* Na základe štúdie Logitech Ergo Lab (2025) s 37 používateľmi myši MX Master testovanými pri 8 činnostiach. Výsledky sa môžu líšiť podľa nastavenia vybraných funkcií.*